Miki Jevremović
<s>Miodrag „Miki“ Jevremović (Beograd, 27. mart 1941. —  Beograd, 13. januar 2017) je bio Jugoslovenski (rodom iz Srbije) pevač iz zabavne muzike.</s>

<s>Karijera 
U bivšoj SFRJ bio je veoma popularan šezdesetih i sedamdesetih godina.</s><s>Učestvovao je na tadašnjim festivalima: „Vaš šlager sezone“ (Sarajevo), „Beogradsko proleće“, „Zagrebački festival“, „Opatijski festival“ i „Splitski festival“.</s><s>1990ih godina je učestvovao i na letnjim festivalima u Crnoj Gori.</s>

<s>Sarađivao je sa mnogim kompozitorima u zemlji i inostranstvu (Boris Bizetić, Mikis Teodorakis idr).</s>

<s>Početak karijere obeležile su pesme: „Mama“, „Pijem“ i „Osamnaest žutih ruža“.</s><s>Kasniji hitovi su bili: „Ako jednom vidiš Mariju“, „S kim si sada kad je tužno vreme“ i „Pesnikova gitara“.</s><s>Noviji hitovi su: „Grkinja“, „Lihnida“ i „Neka toče staro vino“.</s>

<s>Sedamdesetih godina, pored Đorđa Marjanovića i Radmile Karaklajić, bio je veoma popularan u SSSR.</s>

<s>Mikijeva kćerka, Jelena Jevremović, takođe je poznata pevačica.</s>

<s>U Valjevu je 5. novembra 2012. predstavio foto-monografiju „Pedeset godina sa vama“.</s>

<s>29. decembra 2016. godine doživeo je moždani udar.</s><s>Naredne dve nedelje je bio u komi.</s><s>Preminuo je 13. januara 2017. godine.</s>

<s>Šah 
Pored muzike, velika ljubav mu je šah, te je učestvovao na više turnira u zemlji i inostranstvu.</s><s>Najveći uspeh mu je remi sa svetskim prvakom Anatolijem Karpovom.</s>

<s>Najpoznatije pesme 
 Mama 
 Pijem 
 Osamnaest žutih ruža
 Ako jednom vidiš Mariju
 S kim si sada kad je tužno vreme, 
 Pesnikova gitara
 Grkinja
 Lihnida 
 Neka toče staro vino.</s><s>Crni kofer i gitara
 Narcisi plaču ljubavi
 Crveno vino
 Šta da mu kažem
 Gubim te
 Kad bih znao da je sama
 Moj mali beli pas i ja
 Volim te više od muzike
 Sama
 Muzika nek svira samo za nju
 Ludo more, Split ‘83
 Mjeseče, ti stari druže moj, Split ‘77
 Jedina moja, Split ‘78
 Staro vino, Split ‘80
 Zaljubi se, Šlager sezone Sarajevo ‘83
 Smisli san pismu za te, Split ‘82</s>

<s>Najpoznatiji singlovi 
 Tango bez nade- Malena, malena – Jedan mali poljubac – Jači od ljubavi
 Ja te volim Marija – Bio sam mlad
 Tata vrati se - Zbogom Kalifornijo – Život ovaj – Svima kojih se tiče
 Umreću bez tebe – Nekad kad smo sami
 Neka toče staro vino – U zagrljaj ti žurim
 S kim si sada kad je tužno vreme – Više te zauvijek nema
 Volim te više od muzike – Kako ćeš ti bez mene
 Mala moja, moja mala – Bela hrizantema
 U kamenu pjesma piše – Sedamnaest godina
 Mjeseče ti stari druže – Danas si daleko
 Ona noćas neće doći – Kaži mi kako da te zovem
 Izaberi oblak – Ne žuri
 Jedina moja – Ne čekaj me
 Dosta mi je tvoga zagrljaja – Krive staze krive želje
 Pobijedila si ti – Al je lijepo biti tvoj
 Zasvirat će jedna mandolina – Poslušaj me mala moja
 Staro vino – Sve su to ostaci ljeta</s>

<s>Najpoznatiji albumi 
 Ja želim samo malo mira (Jugoton 1973.)
 Gubim te (Jugoton 1974.)
 Crni kofer i gitara (Jugoton 1977.)
 Grkinja (PGP RTB 1983.)
 Jovana (PGP RTB 1984.)
 Ti si kao dragi kamen, Romanela (PGP RTB 1985.)</s>

<s>Festivali</s>

<s>Zanimljivosti 
 U vreme najveće popularnosti postojalo je rivalstvo između obožavaoca Mikija Jevremovića i Đorđa Marjanovića.</s><s>Tako su postojali klubovi vatrenih obožavaoca: „Đokisti“ i „Mikisti“.</s><s>Miki Jevremović je veliku popularnost uživao na Splitskom festivalu, gdje je sa kraćim prekidima, nastupao gotovo u kontinuitetu od 1971. do 1989.</s><s>Splitska publika ga je doživljavala kao svoga, redovito su ga nagrađivali ogromnim pljeskom, a iz godine u godinu za njegovih je nastupa na Prokurativama znalo padati i cvijeće na pozornicu iz obližnjih stanova od njegovih vjernih obožavatelja.</s><s>Tu čast na “Splitu” nije imao niti jedan drugi pjevač.</s><s>Mikija su obožavali i u Sarajevu, gdje je bio redovit gost na festivalu “Šlager sezone”, kao i čest gost na televiziji ili koncertima.</s><s>Za razliku od publike u Dalmaciji, kojoj je poklanjao raspjevane mediteranske pjesme pune sunca i more, bosanskoj je publici Miki poklanjao pjesme pune srca i ljubavi, napose veoma emotivne balade sa ljubavnom porukom, kakve su bile npr. “Zaljubi se”.</s><s>To ni ne čudi ako se zna da je njegova druga supruga bila Sarajka i pobjednica Izbora za Miss Bosne i Hercegovine.</s>

<s>Izvori</s>

<s>Spoljašnje veze 
 Pevač Miki Jevremović lakše povređen („Blic“, 12. novembar 2011)
 Miki Jevremović: Koncert za pola veka karijere („Večernje novosti“, 5. novembar 2012)
 Od nesuđenog mašinca do mašine za hitove („Večernje novosti“, 17. avgust 2013)</s>

<s>Srpski pevači
Biografije, Beograd</s>

